# Spider-Man: Far From Home

Spider-Man: Far From Home és una pel·lícula de superherois estatunidenca de 2019 basada en el personatge de Marvel Comics Spider-Man, produïda per Columbia Pictures i Marvel Studios, i distribuïda per Sony Pictures Releasing. Es tracta de la seqüela de Spider-Man: Homecoming (2017) i de la vint-i-tresena pel·lícula a l'univers cinematogràfic de Marvel (el MCU en anglés). La pel·lícula està dirigida per Jon Watts, escrita per Chris McKenna i Erik Sommers, i protagonitzada per Tom Holland com a Peter Parker/ Spider-Man, al costat de Samuel L. Jackson, Zendaya, Cobie Smulders, Jon Favreau, JB Smoove, Jacob Batalon, Martin Starr, Marisa Tomei i Jake Gyllenhaal. La història segueix a Parker i els seus amics mentre viatgen per Europa.
Spider-Man: Far From Home es va estrenar el 2 de juliol de 2019 als Estats Units en 3D i IMAX.

## Argument

Els fets es produeixen després d'Avengers: Endgame. Parker és reclutat per Nick Fury i Mysterio per tal de fer front als Elementals que assolen la Terra, tot mentre està de viatge escolar per Europa.

## Actors

* Tom Holland com a Peter Parker/ Spider-Man.
* Samuel L. Jackson com a Nick Fury.
* Zendaya com a Michelle "MJ" Jones.
* Jon Favreau com a Harold "Happy" Hogan.
* Jake Gyllenhaal com a Quentin Beck/ Mysterio.

## Producció
### Filmació

El rodatge va començar in situ a Hertfordshire, Anglaterra, el 2 de juliol de 2018 sota el títol de Fall of George; i es comptava amb Matthew J. Lloyd com a director de fotografia. La filmació també va tindre lloc a Londres, les localitzacions londinenques incloïen Londres nord-est, i l'Aeroport de Londres-Stansted. Es va fer treball als Leavesden Studios a prop de Watford (Anglaterra), allí la recreació de Venècia es va enregistrar en un plató exterior a tocar de l'estudi. Poc després de començar a filmar, fotos del rodatge van revelar que Hemky Madera reprendria el seu paper com a Mr. Delmar, el propietari de botiga a l'abast de Queens, i que J.B. Smoove i Numan Acar s'unirien al repartiment. A principis d'agost Samuel L. Jackson i Cobie Smulders van ser confirmats en el film, reprenent els seus respectius papers de Nick Fury i Maria Hill d'anteriors pel·lícules; també unes setmanes després es va saber que Remy Hii s'uniria al projecte. Es va començar a filmar en la República Txeca (concretament a Praga i Liberec) en setembre, i es va decidir que l'equip es traslladaria a Venècia cap a finals del mes. La filmació es va traslladar a Nova York i Newark (Nova Jersey) en octubre, mentre s'usava el títol provisional de Bosco. Les localitzacions incloïen àrees al voltant del Madison Square Garden, de l'Estació Penn, i de l'Aeroport Internacional de Newark. El rodatge es va donar per finalitzat el 16 d'octubre de 2018.

## Referències

* ↑ Stone, Sam. «First Spider-Man: Far From Home Set Photos Surface», 02-07-2018. Arxivat de l'original el 3 de juliol de 2018. [Consulta: 2 juliol 2018].
* ↑ Marc, Christopher. «'Spider-Man 2′ Working Title Continues Jon Watts' Reference To Seinfeld». Omega Underground, 19-12-2017. Arxivat de l'original el 2017-12-21. [Consulta: 19 desembre 2017].
* ↑ «cv: Matthew J. Lloyd Director of Photography – Credits». Matthew J. Lloyd. Arxivat de l'original el 2019-01-17. [Consulta: 16 gener 2019].
* ↑ Lussier, Germain. «The Sequel to Spider-Man Homecoming Spans the Globe», 22-04-2018. Arxivat de l'original el 23 d'abril de 2018. [Consulta: 23 abril 2018].
* ↑ Dumaraog, Ana. «New Spider-Man: Far From Home Set Video Sees Tom Holland Get Emotional», 08-07-2018. Arxivat de l'original el 9 de juliol de 2018. [Consulta: 9 juliol 2018].
* 1 2 Lazare, Lewis. «United Airlines getting a Hollywood moment (or two) this summer». Chicago Business Journal, 16-01-2019. Arxivat de l'original el 26 de gener de 2019. [Consulta: 26 gener 2019].
* ↑ Goldberg, Matt. «'Spider-Man: Far From Home': Over 35 Things We Learned on the European-Set Sequel», 08-05-2019. Arxivat de l'original el 2019-05-08. [Consulta: 8 maig 2019].
* ↑ Whitbrook, James. «How Spider-Man: Far From Home Brings Peter Parker Back Down to Earth», 08-05-2019. Arxivat de l'original el 2019-05-08. [Consulta: 8 maig 2019].
* ↑ Grebey, James. «'Spider-Man: Far From Home' Photos Reveal an Unexpected Returning Character». Inverse, 03-07-2018. Arxivat de l'original el 10 de juliol de 2018. [Consulta: 9 juliol 2018].
* ↑ Fleming Jr, Mike. «J.B. Smoove Joins 'Spider-Man: Far From Home'», 09-07-2018. Arxivat de l'original el 9 de juliol de 2018. [Consulta: 9 juliol 2018].
* ↑ N'Duka, Amanda. «'Spider-Man: Far From Home' Adds Numan Acar», 17-07-2018. Arxivat de l'original el 17 de juliol de 2018. [Consulta: 17 juliol 2018].
* ↑ Buchanan, Kyle. «Spider-Man: Far From Home Adds Samuel L. Jackson, Cobie Smulders», 07-08-2018. Arxivat de l'original el 7 d'agost de 2018. [Consulta: 7 agost 2018].
* ↑ Gonzalez, Umberto. «'Crazy Rich Asian' Star Remy Hii Joins 'Spider-Man: Far From Home' Cast (Exclusive)», 14-08-2018. Arxivat de l'original el 14 d'agost de 2018. [Consulta: 14 agost 2018].
* ↑ Vrabec, Luboš. «FOTO: Neptuna na náměstí nahradil muž v plášti. Hollywoodská produkce připravuje natáčení» (en txec), 06-09-2018. Arxivat de l'original el 8 de setembre de 2018. [Consulta: 8 setembre 2018].
* 1 2 Carbone, Gina. «'Spider-Man: Far From Home' Is Now Filming in Venice», 28-09-2018. Arxivat de l'original el 11 d'octubre de 2018. [Consulta: 29 setembre 2018].
* ↑ Scott, Ryan. «Tom Holland Wraps Spider-Man: Far from Home Venice Shoot with New Set Video», 03-10-2018. Arxivat de l'original el 11 d'octubre de 2018. [Consulta: 3 octubre 2018].
* 1 2 Bord, Christine. «Upcoming filming locations for 'Spider-Man: Far From Home' in NYC», 12-10-2018. Arxivat de l'original el 2019-01-26. [Consulta: 26 gener 2019].
* ↑ Hood, Cooper. «Spider-Man: Tom Holland Announces Far From Home Has Wrapped», 16-10-2018. Arxivat de l'original el 17 d'octubre de 2018. [Consulta: 17 octubre 2018].